ମନ୍ତ୍ରୀ ପ୍ରତାପ ଜେନାଙ୍କ ଜନ୍ମଦିନ ଅବସରରେ ବିଶାଳ ରକ୍ତଦାନ ଶିବିର; ୩୯୧ ୟୁନିଟ ରକ୍ତ ସଂଗ୍ରହ ।
ବାତ୍ୟା ଜୱାଦଃ ପୁରୀରେ ଲ୍ୟାଣ୍ଡ ଫଲ ସମ୍ଭାବନା !
ବସରେ ଯାତ୍ରୀ ବଦଳରେ ଚାଲିଛି ସାମଗ୍ରୀ ଚାଲାଣ ।
( 0 Rating )
୨୦୨୫ ସୁଦ୍ଧା ଉତର ପୂର୍ବାଂଚଳରୁ ୫୦,୦୦୦ ସ୍ଥାନୀୟ କାରିଗର, ବୁଣାକାର ଏବଂ କ୍ଷୁଦ୍ର ବ୍ୟବସାୟୀଙ୍କୁ ଅନ୍ଲାଇନକୁ ଆଣିବା ଏବଂ ଉକ୍ତ ଅଂଚଳର ଚା, ମସଲା ଏବଂ ମହୁ ଭଳି ମୁଖ୍ୟ ମୁଖ୍ୟସାମଗ୍ରୀର ରପ୍ତାନିକୁ ପ୍ରୋତ୍ସାହିତ କରିବା ଲକ୍ଷ୍ୟ ରଖିଛି ।
ବେଙ୍ଗାଲୁରୁ : ଆମାଜନ ଇଣ୍ଡିଆ ତାହାର ମାର୍କେଟ ପ୍ଲେସରେ ସ୍ପଟଲାଇଟ ନର୍ଥ ଇଷ୍ଟ ଷ୍ଟୋରଫ୍ରଣ୍ଟ ଶୁଭାରମ୍ଭ ସମ୍ପର୍କରେ ଘୋଷଣା କରିଛି । ଏହି ଷ୍ଟୋରଫ୍ରଣ୍ଟ ଉକ୍ତ ଅଂଚଳର ସ୍ୱତନ୍ତ୍ର ସ୍ଥାନୀୟ ଉତ୍ପାଦ ଏବଂ ଲୁକ୍କାୟିତ ପ୍ରତିଭାଙ୍କୁ ଏକତ୍ର ଗୋଟିଏ ସ୍ଥାନକୁ ଆଣିବ ଏବଂ ତାହା ସମଗ୍ର ଭାରତରେ କୋଟି କୋଟି ଆମାଜନ ଗ୍ରାହକଙ୍କୁ ପ୍ରଦର୍ଶିତ କରିବ । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଦାୟିତ୍ୱରେ ଥିବା ରାଷ୍ଟ୍ରମନ୍ତ୍ରୀ ଡ. ଜିତେନ୍ଦ୍ର ସିଂହଙ୍କ ଦ୍ୱାରା ଏକ ଆଭାସି କାର୍ଯ୍ୟକ୍ରମରେ ଉଦଘାଟିତ ହୋଇଥିବା ଷ୍ଟୋର ଫ୍ରଣ୍ଟ ୨୦୨୧ ଏପ୍ରିଲରେ ଆୟୋଜିତ ଆମାଜନ ସମ୍ଭବରେ ଘୋଷଣା କରାଯାଇଥିବା ସ୍ପଟଲାଇଟ ନର୍ଥଇଷ୍ଟ କାର୍ଯ୍ୟକ୍ରମ ପରେ ପରେ କମ୍ ବ୍ୟବଧାନରେ ଶୁଭାରମ୍ଭ କରାଯାଇଛି । ଭାରତର ଉତର ପୂର୍ବାଂଚଳ ନାଗାଲାଣ୍ଡର ଚାକ୍ଶେଙ୍ଗ ଶଲ୍, ଆସାମର ମୁଗା ରେଶମ, ମଣିପୁର ମୋଇରାଙ୍ଗ' ଭଳି ବିଭିନ୍ନ ବୟନ, ମିଜୋ ଚିଲି ଭଳି ବିବିଧ ଚା ଓ ମସଲା ଆଦି ସମେତ ଏହାର ଅନନ୍ୟ ଜିଆଇ ଉତ୍ପାଦଗୁଡିକ ନିମନ୍ତେ ପରିଚିତ । ଆମାଜନ ବର୍ଷତମାମ ବିଭିନ୍ନ ପ୍ରମୁଖ ବିକ୍ରୟ କାର୍ଯ୍ୟକ୍ରମରେ ଉକ୍ତ ଅଂଚଳର ଅଂଶଗ୍ରହଣକାରୀ ଓ ବୁଣାକାରଙ୍କ ଅଂଶଗ୍ରହଣକ ସମର୍ଥ କରାଇବା ସହିତ ସମଗ୍ର ଦେଶରେ ଗ୍ରାହକଙ୍କ ନିକଟରୁ ସେମାନଙ୍କ ଉତ୍ପାଦଗୁଡିକ ନିମନ୍ତେ ଚାହିଦା ସୃଷ୍ଟି କ୍ଷେତ୍ରରେ ସହାୟତା କରିବ ।
ସ୍ପଟଲାଇଟ ନର୍ଥ ଇଷ୍ଟ କାର୍ଯ୍ୟକ୍ରମ ସ୍ଥାନୀୟ ଅର୍ଥନୀତିକୁ ଅଧିକ ପ୍ରୋତ୍ସାହିତ କରିବା, ନିଯୁକ୍ତି ସୁଯୋଗ ସୃଷ୍ଟି ଏବଂ ଦେଶର ଉତର ପୂର୍ବାଂଚଳରେ ଥିବା ୮ଟି ରାଜ୍ୟର ମହିଳାମାନଙ୍କର ଆର୍ଥିକ ଅନ୍ତର୍ଭୁକ୍ତି ଏବଂ ସେମାନଙ୍କ ସଶକ୍ତିକରଣ ଉଦେ୍ଧଶ୍ୟରେ ଡିଜାଇନ କରାଯାଇଛି । ପ୍ରଯୁକ୍ତି ଓ ବଜାର ସୁଯୋଗ ଯୋଗାଇ ଦେଇ ୨୦୨୫ ସୁଦ୍ଧା ଏହି ଅଂଚଳର ୫୦,୦୦୦ ବୁଣାକାର, କାରିଗର ଏବଂ କ୍ଷୁଦ୍ର ବ୍ୟବସାୟୀଙ୍କୁ ଇ-କମର୍ସର ଫାଇଦା ଆଣିଦେବାକୁ ସ୍ପଟଲାଇଟ ନର୍ଥ ଇଷ୍ଟ ଦୃଷ୍ଟିନିବ୍ଧ କରିବ । ଏହି ପ୍ରୟାସ ଉକ୍ତ ଅଂଚଳରେ ଡିଜିଟାଇଜେସନକୁ ତ୍ୱରାନ୍ୱିତ କରିବା ସହିତ ସ୍ଥାନୀୟ ବ୍ୟବସାୟୀଙ୍କୁ ଇ-କମର୍ସର ଲାଭ ଉଠାଇବାର ସୁଯୋଗ ପ୍ରଦାନ କରିବ ଏବଂ ଏହାଦ୍ୱାରା ଉତ୍ତର ପୂର୍ବାଂଚଳ ଏକ ମଜଭୁତ ଅର୍ଥନୀତିରେ ପରିଣତ ହେବା ସହିତ ଦେଶର ଡିଜିଟାଲ ଅର୍ଥନୀତିରେ ନିଜର ବର୍ଦ୍ଧିତ ଅଂଶ ହାସଲ କରିବା ଦିଗରେ ଏହା ସହାୟତା କରିବ । ଆଗାମୀ ୫ ବର୍ଷ ମଧ୍ୟରେ ଆମାଜନ୍ ୫୦୦୦ରୁ ଅଧିକ ଅନନ୍ୟ କଳାକୃତି ଭିତିକ ଉତ୍ପାଦ, ଭୌଗୋଳିକ ସୂଚକ ଥିବା (ଜିଆଇ) ଉତ୍ପାଦ ଏବଂ ଅନ୍ୟାନ୍ୟ ଉତ୍ପାଦଗୁଡିକୁ ଏହାର ଇଣ୍ଡିଆ ମାର୍କେଟପ୍ଲେସରେ ସ୍ଥାନଦେଇ ଉତର ପୂର୍ବାଂଚଳରୁ ଚା, ମହୁ ଏବଂ ମସଲା ଆଦି ସ୍ୱତନ୍ତ୍ର ସାମଗ୍ରୀ ବିଶ୍ୱସ୍ତରରେ କୋଟି କୋଟି ଗ୍ରାହକଙ୍କ ନିକଟକୁ ରପ୍ତାନିରେ ବୃଦ୍ଧି ଘଟାଇବ ।
ଉତର ପୂର୍ବାଂଚଳର ୮ଟି ରାଜ୍ୟର କାରିଗର ଓ ବୁଣାକାରଙ୍କୁ ନିୟୋଜିତ ରଖିବା, କୁଶଳୀ କରିବା ଏବଂ ଡିଜିଟାଲ ଉପାୟରେ ସମର୍ଥ କରି ସେମାନଙ୍କୁ ଆମାଜନ୍ କାରିଗର କାର୍ଯ୍ୟକ୍ରମର ଫାଇଦା ପହଂଚାଇବାକୁ ଆମାଜନ୍ ଇତିମଧ୍ୟରେ ଏନଇଏଚଏଚଡିସି ସହିତ ସହଭାଗିତା କରିଛି । ଏହି କମ୍ପାନୀ ସରକାରୀ ଓ ଅଣ ସରକାରୀ ସଂଗଠନଗୁଡିକ ସହିତ ମିଳିତ ଭାବରେ କାର୍ଯ୍ୟକରି ଏକାଧିକ ତାଲିମ କର୍ମଶାଳା ଆୟୋଜନ କରିବ, ଯାହା ଏହି ଅଂଚଳର ଏମଏସଏମଇଗୁଡିକୁ ଆମାଜନ ସହିତ ବିଭିନ୍ନ ଅଭିବୃଦ୍ଧି ସୁଯୋଗକୁ ଉପଯୋଗ କରି ସେମାନଙ୍କର ବ୍ୟବସାୟ ତ୍ୱରାନ୍ୱିତ କରିବାରେ ସମର୍ଥ କରାଇବ । ଏହି କର୍ମଶାଳାରେ ମଧ୍ୟ ଭାରତର ବିଭିନ୍ନ ପ୍ରାନ୍ତରୁ ଅଗ୍ରଣୀ ଡିଜାଇନରଙ୍କୁ ସାମିଲ କରାଯାଇ ନୂଆ ନୂଆ ଧାରା ସମ୍ପର୍କରେ ଭାବଗତ ଆଦାନ ପ୍ରଦାନ ଅଧିବେଶନ ଆୟୋଜନ କରାଯିବ, ଯାହା କାରିଗର ଓ ବୁଣାକାରଙ୍କୁ ସମକାଳୀନ ଡିଜାଇନ ପ୍ରସ୍ତୁତିରେ ସହାୟକ ହୋଇପାରିବ ।
